== Anholt hos Holberg ==
[[Holberg]]s [[parodi]] på [[Vergil]]s ''[[Æneiden]]'' kaldes ''Peder Paars'' og finder sted netop på Anholt. Kræmmeren Peder Paars' [[sejlads]] går fra [[Kalundborg]] til [[Århus]], så han kan få besøgt sin fæstemø Dorothea: men undervejs sørger misundelige magter for, at skibet forliser. Paars og hans mandskab får reddet sig i land på Anholt, hvor indbyggerne, som "''lever Christelig og nærer sig af Vrag''", plyndrer og fængsler de skibbrudne. Anholts øvrighed underkuer [[almue]]n, som lever i den sorteste [[overtro]]. [[Foged]]en sørger for at dømme til sin egen fordel, mens [[præst]]en støtter sig til gamle [[katolsk]]e [[prædiken]]samlinger. Denne beskrivelse af Anholt fik øens daværende ejer, [[Frederik Rostgaard]], til at klage til kongen med krav om, at bogen skulle brændes af [[bøddel|bødlen]]. Kongen besluttede dog at skriftet, selv om det "''hellere kunde være bleven udeladt end skreven''", kunne accepteres, fordi det drejede sig om "''fingeret Skiemt''" (= [[Fiktion|fiktiv]] skæmt). <ref>[https://dansklitteraturshistorie.lex.dk/Det_komiske_helteepos_Peder_Paars Det komiske helteepos Peder Paars | Gyldendal - Den Store Danske<!-- Bot genereret titel -->]</ref>
Naturbeskyttelse